CELEX: 52019PC0606
Language: sl
Date: 2019-11-27
Title: Predlog SKLEP SVETA o stališču, ki se v imenu Evropske unije zastopa v Pridružitvenem odboru v trgovinski sestavi

EVROPSKA KOMISIJA
            Bruselj, 27.11.2019
            COM(2019) 606 final
            2019/0268(NLE)
            Predlog
            SKLEP SVETA
            o stališču, ki se v imenu Evropske unije zastopa v Pridružitvenem odboru v trgovinski sestavi
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog se nanaša na sklep o določitvi stališča, ki se v imenu Unije zastopa v Pridružitvenem odboru EU-Moldavija v trgovinski sestavi v zvezi s predvidenim sprejetjem sklepa o posodobitvi Priloge XV k pridružitvenem sporazumu med EU in Moldavijo. 
            
            
               2.Ozadje predloga
            
            
               2.1.Sporazum o pridružitvi
            
            
               Pridružitveni sporazum med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (v nadaljnjem besedilu: Sporazum) vzpostavlja poglobljeno in celovito prostotrgovinsko območje, katerega cilj je vzpostaviti pogoje za napredne gospodarske in trgovinske odnose. To vključuje postopno zmanjšanje ali odpravo carin za blago, s katerim pogodbenici trgujeta med seboj. Sporazum je začel v celoti veljati 1. julija 2016.
            
            
               2.2.Pridružitveni odbor v trgovinski sestavi
            
            
               Pridružitveni odbor v trgovinski sestavi je bil ustanovljen v skladu s členom 438(4) Sporazuma in opravlja naloge, ki so mu bile dodeljene v skladu z naslovom V Sporazuma (Trgovina in z njo povezane zadeve). Pridružitveni svet je s Sklepom št. 3/2014 Pridružitvenega sveta EU-Republika Moldavija z dne 16. decembra 2014 na Pridružitveni odbor v trgovinski sestavi prenesel pooblastilo za posodabljanje in spreminjanje prilog k Sporazumu, ki se nanašajo na poglavja 1, 3, 5, 6 in 8 naslova V Sporazuma (Trgovina in z njo povezane zadeve).
            
            
               2.3.Predvideni akt Pridružitvenega odbora v trgovinski sestavi
            
            
               Člen 147 Sporazuma določa, da pogodbenici v okviru Pridružitvenega odbora v njegovi trgovinski sestavi preučita, katere nadaljnje koncesije bi bilo mogoče obojestransko odobriti z namenom povečanja liberalizacije trgovine s kmetijskimi proizvodi, zlasti tistimi, za katere veljajo tarifne kvote. Natančneje, člen 147(5) določa tak pregled v tretjem letu po začetku veljavnosti Sporazuma. Poleg tega člen 148(5) določa možnost, da Pridružitveni odbor v trgovinski sestavi sporazumno spremeni sprožitvene količine izdelkov, za katere velja mehanizem za preprečevanje izogibanja (Priloga XV-C). 
            
            
               „Sklep št. .../... Pridružitvenega odbora EU-Republika Moldavija v trgovinski sestavi z dne 20... o posodobitvi Priloge XV k Sporazumu“ (v nadaljnjem besedilu: predvideni akt) naj bi Pridružitveni odbor v trgovinski sestavi sprejel po pisnem postopku, kot je določeno v členu 11 Priloge II k Sklepu št. 1/2014 Pridružitvenega sveta EU-Republika Moldavija z dne 16. decembra 2014 o sprejetju svojega poslovnika in poslovnika Pridružitvenega odbora ter pododborov. 
            
            
               Namen predvidenega akta je spremeniti Prilogo XV k Sporazumu (Odprava carin) v skladu z rezultati pogajanj med Evropsko komisijo in Republiko Moldavijo, ki so se začela na zahtevo Republike Moldavije v okviru navedenega pregleda. 
            
            
               3.Stališče, ki se zastopa v imenu Unije
            
            
               Namen stališča, ki se sprejme v imenu Unije, je sprememba Priloge XV k Sporazumu v skladu z rezultati pogajanj med Evropsko komisijo in Republiko Moldavijo.
            
            
               V skladu z določbami člena 147(4) in člena 148(5) Sporazuma se bodo rezultati pogajanj formalizirali s sklepom Pridružitvenega odbora EU-Moldavija v trgovinski sestavi. V skladu s postopkom iz člena 218(9) Pogodbe o delovanju Evropske unije (v nadaljnjem besedilu: PDEU) bo Komisija predložila predlog Svetu, ki bo sprejel sklep o določitvi stališča, ki se v imenu Unije zastopa v navedenem odboru.
            
            
               V naslednjih tabelah so povzete predlagane spremembe: 
            
            
               Tabela 1 – Spremembe Priloge XV-A (tarifne kvote za izvoz iz Moldavije v EU) 
            
            
                     
                        Izdelek (oznaka KN)
                     
                  
                  
                     
                        Trenutno (v tonah)
                     
                  
                  
                     
                        Novo (v tonah)
                     
                  
               
                     
                        Namizno grozdje, sveže (0806 10 10)
                     
                  
                  
                     
                        10 000 
                     
                  
                  
                     
                        20 000
                     
                  
               
                     
                        Slive, sveže (0809 40 05)
                     
                  
                  
                     
                        10 000
                     
                  
                  
                     
                        15 000
                     
                  
               
                     
                        Češnje (razen višenj), sveže (0809 29 00)*
                     
                  
                  
                     
                        ne obstaja
                     
                  
                  
                     
                        1 500
                     
                  
               
               * V Prilogi XV-B se s seznama izdelkov, za katere veljajo vhodne cene, črta vrstica z oznako KN 2012 0809 29 00 in poimenovanje izdelka „Češnje (razen višenj), sveže“. 
            
         
         
            
               Tabela 2 – Spremembe Priloge XV-C (sprožitvene količine mehanizma za preprečevanje izogibanja za izvoz iz Moldavije v EU)
            
            
                     
                        Kategorija izdelka
                     
                  
                  
                     
                        Trenutno (v tonah)
                     
                  
                  
                     
                        Novo (v tonah)
                     
                  
               
                     
                        6. Pšenica, moka in peleti
                     
                  
                  
                     
                        75 000
                     
                  
                  
                     
                        150 000
                     
                  
               
                     
                        7. Ječmen, moka in peleti
                     
                  
                  
                     
                        70 000
                     
                  
                  
                     
                        100 000
                     
                  
               
                     
                        8. Koruza, moka in peleti
                     
                  
                  
                     
                        130 000
                     
                  
                  
                     
                        250 000
                     
                  
               
                     
                        10. Predelana žita
                     
                  
                  
                     
                        2 500
                     
                  
                  
                     
                        5 000
                     
                  
               
            
               Tabela 3 – Spremembe Priloge XV-D (tarifne kvote za izvoz iz EU v Moldavijo – postopno uvajanje)
            
            
                     
                        Tarifna kvota (kategorija izdelka)
                     
                  
                  
                     
                        Trenutno
                     
                  
                  
                     
                        Novo
                     
                  
               
                     
                        TRQ 1 (prašičje meso)
                     
                  
                  
                     
                        4 000
                     
                  
                  
                     
                        5 500 (4 500/5 000/5 500) 
                     
                  
               
                     
                        TRQ 2 (perutninsko meso)
                     
                  
                  
                     
                        4 000
                     
                  
                  
                     
                        6 000 (5 000/5 500/6 000)
                     
                  
               
                     
                        TRQ 3 (mlečni proizvodi)
                     
                  
                  
                     
                        1 000
                     
                  
                  
                     
                        2 000 (1 500/2 000)
                     
                  
               
                     
                        TRQ 5 (sladkor)
                     
                  
                  
                     
                        5 400
                     
                  
                  
                     
                        9 000 (7 000/8 000/9 000)
                     
                  
               
            
               Ta dogovor je treba razumeti v širšem kontekstu sklepov Evropskega sveta z dne 20. junija 2019, v katerih je bila Evropska komisija pozvana, naj izdela sveženj konkretnih ukrepov v podporo Republiki Moldaviji, in sicer na podlagi trajnega izvajanja reform v okviru Sporazuma oziroma poglobljenega in celovitega prostotrgovinskega območja. 
            
            
               Komisija je rezultate pogajanj predstavila na sejah Odbora za trgovinsko politiko 19. julija 2019 in 6. septembra 2019. 
            
            
               4.Pravna podlaga
            
            
               4.1.Postopkovna pravna podlaga
            
            
               4.1.1.Načela
            
            
               V členu 218(9) PDEU so predvideni sklepi o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Pojem „akti s pravnim učinkom“ vključuje tudi akte, ki imajo pravni učinek zaradi pravil mednarodnega prava, ki veljajo za zadevni organ. Vključuje tudi instrumente, ki nimajo zavezujočega učinka v mednarodnem pravu, a lahko „odločilno vpliva[jo] na vsebino ureditve, ki jo [sprejme] zakonodajalec Unije“
                  1
               .
            
            
               4.1.2.Uporaba v obravnavanem primeru
            
            
               Pridružitveni odbor v trgovinski sestavi je organ, ustanovljen na podlagi Sporazuma. Akt, k sprejetju katerega se poziva Pridružitveni odbor v trgovinski sestavi, je akt s pravnim učinkom. Predvideni akt bo zavezujoč v mednarodnem pravu v skladu s členom 438(3) Sporazuma. Predvideni akt ne dopolnjuje ali spreminja institucionalnega okvira Sporazuma.
            
            
               Postopkovna pravna podlaga za predlagani sklep je zato člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep po členu 218(9) PDEU je odvisna predvsem od cilja in vsebine predvidenega akta, glede katerega naj bi se v imenu Unije zastopalo stališče. Če ima predvideni akt dva cilja ali elementa in je eden od teh ciljev ali elementov glavni, drugi pa postranski, mora sklep po členu 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2.Uporaba v obravnavanem primeru
            
         
         
            
               Cilj in vsebina predvidenih aktov se nanašata na skupno trgovinsko politiko. Materialna pravna podlaga za predlagani sklep je torej člen 207 PDEU.
            
            
               4.3.Zaključek
            
            
               Pravna podlaga predlaganega sklepa bi moral biti prvi pododstavek člena 207(4) PDEU v povezavi s členom 218(9) PDEU.
            
            
               5.Objava predvidenega akta
            
            
               Ker bo akt Pridružitvenega odbora v trgovinski sestavi spremenil Prilogo XV k Sporazumu, je primerno, da se ga po njegovem sprejetju objavi v Uradnem listu Evropske unije.
            
            
               2019/0268 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v Pridružitvenem odboru v trgovinski sestavi
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Pridružitveni sporazum med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (v nadaljnjem besedilu: Sporazum) je Unija sklenila s Sklepom Sveta (EU) 2016/839 z dne 23. maja 2016
                  2
               , veljati pa je začel 1. julija 2016. 
            
            
               (2)V skladu s členom 438(3) Sporazuma lahko Pridružitveni odbor v trgovinski sestavi sprejema sklepe na področjih, za katera ga je pooblastil Pridružitveni svet. Pridružitveni svet je s Sklepom št. 3/2014 z dne 16. decembra 2014 na Pridružitveni odbor v trgovinski sestavi prenesel pooblastilo za posodabljanje in spreminjanje nekaterih prilog, povezanih s trgovino
                  3
               .
            
            
               (3)Po posvetovanjih v skladu s členom 147 Sporazuma sta Republika Moldavija in Evropska unija obojestransko odobrili povečanje količine nekaterih izdelkov, za katere veljajo letne brezcarinske tarifne kvote. 
            
            
               (4)Evropska unija je sprejela povečanje količine tarifnih kvot (v nadaljnjem besedilu: TRQ) za blago s poreklom iz Republike Moldavije za namizno grozdje in slive, sprejela pa je tudi uvedbo nove tarifne kvote za češnje. Republika Moldavija je sprejela postopno povečanje količine tarifnih kvot za blago s poreklom iz Evropske unije za naslednje izdelke s seznama koncesij (Republika Moldavija): prašičje meso („TRQ 1“), perutninsko meso („TRQ 2“), mlečni proizvodi („TRQ 3“) in sladkor („TRQ 5“). 
            
            
               (5)Republika Moldavija je Evropsko unijo zaprosila za spremembo Priloge XV-C, da bi povečala količino za pšenico (moko in pelete), ječmen (moko in pelete), koruzo (moko in pelete) in predelana žita za sprožitev mehanizma za preprečevanje izogibanja iz člena 148 tega sporazuma.
            
            
               (6)Pridružitveni odbor v trgovinski sestavi po pisnem postopku sprejme sklep o posodobitvi Priloge XV k Sporazumu. 
            
            
               (7)Primerno je določiti stališče, ki se v imenu Unije zastopa v Pridružitvenem odboru v njegovi trgovinski sestavi, saj bo sklep o posodobitvi Priloge XV k Sporazumu za Unijo zavezujoč –
            
         
         
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zastopa v Pridružitvenem odboru v trgovinski sestavi v zvezi s posodobitvijo Priloge XV, temelji na osnutku sklepa navedenega odbora, ki je priložen k temu sklepu.
            
            
               Člen 2
            
            
               Komisija sklep Pridružitvenega odbora v trgovinski sestavi po sprejetju objavi v Uradnem listu Evropske unije.
            
            
               Člen 3
            
            
               Ta sklep je naslovljen na Komisijo.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Sodba Sodišča z dne 7. oktobra 2014, Nemčija/Svet, C-399/12, ECLI:EU:C:2014:2258, točke 61 do 64. 
               
               
                  
                     (2)
                  
                        Sklep Sveta (EU) 2016/839 z dne 23. maja 2016 o sklenitvi, v imenu Evropske unije, Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani. UL L 141, 28.5.2016, str. 28.
               
               
                  
                     (3)
                  
                        UL L 110, 29.4.2015, str. 40.
               
            
      
    ---documentbreak--- 
      
         
               EVROPSKA KOMISIJA
            Bruselj, 27.11.2019
            COM(2019) 606 final
            PRILOGA
            k
            predlogu sklepa Sveta
            o stališču, ki se v imenu Evropske unije zastopa v Pridružitvenem odboru v trgovinski sestavi
            
               
         
         
            
               DODATEK
            
            
               OSNUTEK
            
            
               SKLEP št. ../… PRIDRUŽITVENEGA ODBORA EU-MOLDAVIJA V TRGOVINSKI SESTAVI
            
            
               z dne … 20...
            
            
               posodobitvi Priloge XV k Sporazumu
            
            
               PRIDRUŽITVENI ODBOR V TRGOVINSKI SESTAVI JE – 
            
            
               ob upoštevanju Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani, podpisanega v Bruslju 27. junija 2014, ter zlasti člena 147(4) in (5), člena 148(5) in člena 438(3) Sporazuma,
            
            
               ob upoštevanju naslednjega:
            
            
               (1)Pridružitveni sporazum med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani („Sporazum“) je začel veljati 1. julija 2016. 
            
            
               (2)Po posvetovanjih v skladu s členom 147 Sporazuma sta Republika Moldavija in Evropska unija obojestransko odobrili povečanje količine nekaterih izdelkov, za katere veljajo letne brezcarinske tarifne kvote. 
            
            
               (3)Evropska unija je sprejela povečanje količine tarifnih kvot (v nadaljnjem besedilu: TRQ) za blago s poreklom iz Republike Moldavije za namizno grozdje in slive, sprejela pa je tudi uvedbo nove tarifne kvote za češnje. Republika Moldavija je sprejela postopno povečanje količine tarifnih kvot za blago s poreklom iz Evropske unije za naslednje izdelke s seznama koncesij (Republika Moldavija): prašičje meso („TRQ 1“), perutninsko meso („TRQ 2“), mlečni proizvodi („TRQ 3“) in sladkor („TRQ 5“). 
            
            
               (4)Na podlagi zahteve Republike Moldavije v skladu s členom 148 tega sporazuma je Evropska unija sprejela povečanje sprožitvene količine za pšenico (moko in pelete), ječmen (moko in pelete), koruzo (moko in pelete) in predelana žita. 
            
            
               (5)Pridružitveni svet je s Sklepom št. 3/2014 z dne 16. decembra 2014 na Pridružitveni odbor v trgovinski sestavi prenesel pooblastilo za posodabljanje in spreminjanje nekaterih prilog, povezanih s trgovino –
            
            
               SKLENIL:
            
            
               Člen 1
            
            
               1.Priloga XV-A k Sporazumu se nadomesti s Prilogo 1 k temu sklepu. 
            
            
               2.V Prilogi XV-B se s seznama izdelkov, za katere veljajo vhodne cene, črta vrstica z oznako KN 2012 0809 29 00 in poimenovanje izdelka „Češnje (razen višenj), sveže“. 
            
            
               3.V Prilogi XV-C se sprožitvene količine za naslednje kategorije izdelkov spremenijo: 
            
            
               (a)za kategorijo izdelka 6 (Pšenica, moka in peleti) se v stolpcu z naslovom „Sprožitvena količina (v tonah)“ število „75 000“ nadomesti s številom „150 000“,
            
         
         
            
               (b)za kategorijo izdelka 7 (Ječmen, moka in peleti) se v stolpcu z naslovom „Sprožitvena količina (v tonah)“ število „70 000“ nadomesti s številom „100 000“,
            
            
               (c)za kategorijo izdelka 8 (Koruza, moka in peleti) se v stolpcu z naslovom „Sprožitvena količina (v tonah)“ število „130 000“ nadomesti s številom „250 000“ ter
            
            
               (d)za kategorijo izdelka 10 (Predelana žita) se v stolpcu z naslovom „Sprožitvena količina (v tonah)“ število „2 500“ nadomesti s številom „5 000“.
            
            
               4.V Prilogi XV-D (Seznam koncesij (Republika Moldavija)) se četrti stolpec z naslovom „Kategorija“ spremeni: 
            
            
               (a)vsi sklici na „TRQ 1 (4 000 t)“ se nadomestijo s „TRQ 1 (4 500 t, za leto 2021: 5 000 t in od leta 2022: 5 500 t)“, 
            
            
               (b)vsi sklici na „TRQ 2 (4 000 t)“ se nadomestijo s „TRQ 2 (5 000 t, za leto 2021: 5 500 t in od leta 2022: 6 000 t)“, 
            
            
               (c)vsi sklici na „TRQ 3 (1 000 t)“ se nadomestijo s „TRQ 3 (1 500 t in od leta 2021: 2 000 t)“, 
            
            
               (d)vsi sklici na „TRQ 5 (5 400 t)“ se nadomestijo s „TRQ 5 (7 000 t, za leto 2021: 8 000 t in od leta 2022: 9 000 t)“.
            
            
               Člen 2
            
            
               Ta sklep začne veljati na dan sprejetja.
            
            
               V …, dne … 
            
            
                     
                  
                  
                     
                        Za Pridružitveni odbor v trgovinski sestavi 
                     
                  
               
                     
                  
                  
                     
                        Predsednik
                     
                  
               
               Priloga 1
            
            
               POSODOBITEV Priloge XV-A k Pridružitvenemu sporazumu 
            
            
               Besedilo Priloge XV-A se nadomesti z naslednjim besedilom: 
            
            
               Priloga XV-A
            
            
               Izdelki, za katere veljajo letne brezcarinske kvote (UNIJA)
            
            
                     
                        Zaporedna številka
                     
                  
                  
                     
                        Oznaka KN
                     
                     
                        2012
                     
                  
                  
                     
                        Poimenovanje izdelkov
                     
                  
                  
                     
                        Količina (v tonah)
                     
                  
                  
                     
                        Stopnja dajatve
                     
                  
               
                     
                        1
                     
                  
                  
                     
                        0702 00 00
                     
                  
                  
                     
                        Paradižnik, svež ali ohlajen
                     
                  
                  
                     
                        2 000
                     
                  
                  
                     
                        prosto
                     
                  
               
                     
                        2
                     
                  
                  
                     
                        0703 20 00
                     
                  
                  
                     
                        Česen, svež ali ohlajen 
                     
                  
                  
                     
                        220
                     
                  
                  
                     
                        prosto
                     
                  
               
                     
                        3
                     
                  
                  
                     
                        0806 10 10
                     
                  
                  
                     
                        Namizno grozdje, sveže
                     
                  
                  
                     
                        20 000
                     
                  
                  
                     
                        prosto
                     
                  
               
                     
                        4
                     
                  
                  
                     
                        0808 10 80
                     
                  
                  
                     
                        Jabolka, sveža (razen jabolk za predelavo v mošt, razsuta, od 16. septembra do 15. decembra)
                     
                  
                  
                     
                        40 000
                     
                  
                  
                     
                        prosto
                     
                  
               
                     
                        5
                     
                  
                  
                     
                        0809 29 00
                     
                  
                  
                     
                        Češnje (razen višenj), sveže
                     
                  
                  
                     
                        1 500
                     
                  
                  
                     
                        prosto
                     
                  
               
                     
                        6
                     
                  
                  
                     
                        0809 40 05
                     
                  
                  
                     
                        Slive, sveže
                     
                  
                  
                     
                        15 000
                     
                  
                  
                     
                        prosto
                     
                  
               
                     
                        7
                     
                  
                  
                     
                        2009 61 10
                     
                  
                  
                     
                        Grozdni sok, vključno z grozdnim moštom, nefermentiran, z Brix vrednostjo <= 30 pri 20 °C, z vrednostjo > 18 EUR za 100 kg, ki vsebuje dodan sladkor ali druga sladila ali ne (razen tistega, ki vsebuje alkohol)
                     
                  
                  
                     
                        500
                     
                  
                  
                     
                        prosto
                     
                  
               
               
            
                     
                        Zaporedna številka
                     
                  
                  
                     
                        Oznaka KN
                     
                     
                        2012
                     
                  
                  
                     
                        Poimenovanje izdelkov
                     
                  
                  
                     
                        Količina (v tonah)
                     
                  
                  
                     
                        Stopnja dajatve
                     
                  
               
                     
                  
                  
                     
                        2009 69 19
                     
                  
                  
                     
                        Grozdni sok, vključno z grozdnim moštom, nefermentiran, z Brix vrednostjo > 67 pri 20 °C, z vrednostjo > 22 EUR za 100 kg, ki vsebuje dodan sladkor ali druga sladila ali ne (razen tistega, ki vsebuje alkohol)
                     
                  
                  
                     
                  
                  
                     
                  
               
                     
                  
                  
                     
                        2009 69 51
                     
                  
                  
                     
                        Koncentriran grozdni sok, vključno z grozdnim moštom, nefermentiran, z Brix vrednostjo > 30, vendar <= 67 pri 20 °C, z vrednostjo > 18 EUR za 100 kg, ki vsebuje dodan sladkor ali druga sladila ali ne (razen tistega, ki vsebuje alkohol)
                     
                  
                  
                     
                  
                  
                     
                  
               
                     
                  
                  
                     
                        2009 69 59
                     
                  
                  
                     
                        Grozdni sok, vključno z grozdnim moštom, nefermentiran, z Brix vrednostjo > 30, vendar <= 67 pri 20 °C, z vrednostjo > 18 EUR za 100 kg, ki vsebuje dodan sladkor ali druga sladila ali ne (razen koncentriranega ali tistega, ki vsebuje alkohol)